ai4bharat/Pralekha huggingface dataset:
संरक्षण मंत्रालय
शौर्य पुरस्कारांची घोषणा
(नवी दिल्ली, 14 ऑगस्ट 2018
राष्ट्रपती आणि सशस्त्र दलांचे सर्वोच्च कमांडर रामनाथ कोविंद यांनी सशस्त्र दल आणि निमलष्करी दलाच्या कर्मचाऱ्यांसाठी 131 शौर्य पुरस्कारांना मंजुरी दिली. यात एक किर्ती चक्र, 20 शौर्य चक्रे, सेना पदकांना तीन बार , 93 सेना पदके , 11 नौसेना पदके  आणि 3 वायुसेना पदके  यांचा समावेश आहे.
B.Gokhale/S.Kane/P.Kor
पंतप्रधान कार्यालय
देशातल्या समस्या सोडविण्यासाठी उपाय सुचवण्याचे पंतप्रधानांचे विद्यार्थ्यांना आवाहन
नवी दिल्ली, 30 सप्टेंबर 2019
भारतासमोरच्या समस्यांवर विद्यार्थ्यांनी सोपे उपाय शोधावेत, असे आवाहन पंतप्रधान नरेंद्र मोदी यांनी केले आहे. 36 अवर सिंगापूर इंडिया हॅकेथॉनची आज आयआयटी चेन्नई इथे सांगता झाली. त्यावेळी पारितोषिक वितरण समारंभात ते बोलत होते. हे उपाय भारत संपूर्ण जगाला विशेषत: गरीब राष्ट्रांना देऊ इच्छितो, असे ते म्हणाले. यावेळी पंतप्रधानांनी विजेत्यांचे अभिनंदन केले. इथे जमलेल्या प्रत्येक युवा मित्राचे विशेषत: विद्यार्थी मित्रांचे अभिनंदन. आव्हानांना सामोरे जाण्याची आणि त्यावर सहज साध्य उपाय शोधण्याची आपली इच्छा, चैतन्य आणि उत्साह, केवळ स्पर्धा जिंकण्यापेक्षा अधिक मोलाचा आहे, असे पंतप्रधान म्हणाले.
स्टार्ट अप स्नेही तीन परिसंस्थांपैकी भारत एक आहे. गेल्या पाच वर्षात भारताने नाविन्यता आणि कल्पकतेवर मोठा भर दिला आहे.
अटल नाविन्यता अभियान, पंतप्रधान रिसर्च फेलोशिप, स्टार्ट अप इंडिया अभियान यासारखे उपक्रम नाविन्यतेला प्रोत्साहन देणाऱ्या 21 व्या शतकातल्या भारताचा पाया आहेत, असे ते म्हणाले.
यंत्रविषयक शिक्षण, कृत्रिम बुद्धीमत्ता, ब्लॉकचेन यासारख्या अद्ययावत तंत्रज्ञानाची आम्ही 6 व्या इयत्तेपासूनच विद्यार्थ्यांना ओळख करुन देत आहोत. शाळा ते उच्च शिक्षणातल्या संशोधनापर्यंत, नाविन्यतेचे माध्यम ठरेल अशी रचना विकसित करण्यात येत आहे.
दोन कारणांसाठी आम्ही नाविन्यतेला प्रोत्साहन देत आहोत. एक म्हणजे देशातल्या जनतेचे जीवन सुलभ करण्यासाठी आम्हाला सोपे उपाय हवे आहेत आणि दुसरे म्हणजे संपूर्ण जगासाठीही भारताला हे उपाय हवे आहेत. जगाच्या उपयोगासाठी भारतीय उपाय हे आमचे उद्दिष्ट असून, त्यासाठी आम्ही कटीबद्ध आहोत. माफक दरातले हे उपाय गरीब देशांच्या गरजा पूर्ण करण्यासाठी भारत उपलब्ध करुन देऊ इच्छितो. गरीब आणि वंचितांसाठी भारतीय नाविन्यपूर्ण आणि कल्पक उपाय आम्ही देऊ इच्छितो, असे ते म्हणाले.
हे दुसरे हॅकेथॉन, भारत सरकार, सिंगापूर सरकार, आयआयटी चेन्नई आणि सिंगापूर मधल्या एनटीयु म्हणजे नॉनयांग तंत्रविद्यापीठ यांनी संयुक्तपणे आयोजित केले.
पंतप्रधान नरेंद्र मोदी यांनी मांडलेल्या संकल्पनेवर आधारीत पहिले हॅकेथॉन सिंगापूरमध्ये एनटीयु इथे आयोजित करण्यात आले होते.
आयआयटी-एमच्या हीरक महोत्सवी कार्यक्रमाला आणि पदवीदान समारंभालाही पंतप्रधान उपस्थित राहणार आहेत.
B.Gokhale/N.Chitale/D.Rane
(Visitor Counter : 66
पंतप्रधान कार्यालय
पश्चिम बंगालच्या जलपाईगुडीतील धुपगुरी येथील रस्ते अपघातात झालेल्या जीवितहानीबद्दल पंतप्रधानांकडून शोक व्यक्त; पंतप्रधान राष्ट्रीय मदत निधीतून सानुग्रह अनुदान जाहीर
नवी दिल्ली, 20 जानेवारी 2021
पश्चिम बंगालच्या जलपाईगुडीतील धुपगुरी येथील रस्ते अपघातात झालेल्या जीवितहानीबद्दल पंतप्रधानांनी शोक व्यक्त केला असून पंतप्रधान राष्ट्रीय मदत निधीतून सानुग्रह अनुदान जाहीर केले आहे.
"जलपाईगुडी  मधील धुपगुरी येथे झालेला रस्ते अपघात अत्यंत क्लेशदायी आहे. या दुःखद प्रसंगी शोकग्रस्त कुटुंबीयांप्रती मी संवेदना व्यक्त करतो. जखमींना लवकरच बरे वाटो." अशा भावना पंतप्रधानांनी ट्विटद्वारे व्यक्त केल्या आहेत.
पश्चिम बंगालमधील अपघातात प्राण गमावलेल्या प्रत्येक व्यक्तींच्या कुटुंबाला पंतप्रधान राष्ट्रीय मदत निधीतून 2 लाख रुपये सानुग्रह अनुदान तर जखमींना प्रत्येकी 50,000 रुपये देण्यात येतील.U.Ujgare/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पर्यावरण, वन एवं जलवायु परिवर्तन मंत्रालय
अबीदजान इथल्या, कोटे डी'आयव्होअर येथे जगभरातील वाळवंटीकरणाच्या समस्येवर मात करण्यासाठीच्या संयुक्त राष्ट्रांच्या  कॉन्फरन्स ऑफ द पार्टीजच्या  15 व्या सत्रात भारतीय शिष्टमंडळाचे भूपेंद्र यादव करणार नेतृत्व.
परिषदेतील प्रमुखांसह उच्चस्तरीय सभेला मंत्री महोदय करणार संबोधित
केंद्रीय पर्यावरण, वने आणि हवामान बदल मंत्री भूपेंद्र यादव, 9 ते 20 मे 2022 दरम्यान जगभरातील वाळवंटीकरणाच्या समस्येवर मात करण्यासाठीच्या संयुक्त राष्ट्र संघाच्या  परिषदेच्या 15 व्या बैठकीत सहभागी होण्यासाठी अबिदजान, कोटे डी आयव्होअर येथे पोहोचले आहेत .
भारताने 2 ते 13 सप्टेंबर 2019 या कालावधीत जगभरातील वाळवंटीकरणाच्या समस्येवर मात करण्यासाठी संयुक्त राष्ट्रांच्या कॉप परिषदेचे चौदावे सत्र नवी दिल्ली येथे आयोजित केले होते आणि भारत यंदा ही या परिषदेचा अध्यक्ष आहे.
“ सर्वात निकृष्ट आणि परीसंस्थेच्या दृष्टीने अतिशय असुरक्षित अशा देशातील 26 दशलक्ष हेक्टर जमिनीची उत्पादकता आणि परिसंस्था सेवा पुनर्जीवीत करण्यावर लक्ष केंद्रित केले जाईल, यात निकृष्ट शेती, जंगले आणि इतर पडीक जमिनींवर पुनर्वसंवर्धन दृष्टीकोनातून भर देण्यात येईल." असे पंतप्रधानांनी 14 व्या कॉप परिषदेत सांगितले होते.
कोविड-महामारीचे संकट असतानाही, भारताने आपल्या अध्यक्षपदाच्या काळात,अशा भूमीचा ऱ्हास थांबवण्याच्या आणि ती पूर्ववत करण्याच्या जागतिक उद्दिष्टासाठी राष्ट्रांना एकत्र आणण्यात महत्त्वपूर्ण योगदान दिले.
भारताच्या अध्यक्षपदाच्या काळात आणखी एका महत्त्वपूर्ण घडामोडीमध्ये, जी-20 नेत्यांनी जमिनीचा पोत खराब होण्याच्या समस्येवर मात करण्याचे आणि नवीन कार्बन सिंक तयार करण्याचे महत्त्व ओळखून, 2030 पर्यंत एकत्रितपणे 1 ट्रिलियन झाडे लावण्याचे महत्त्वाकांक्षी उद्दिष्ट ठेवले आणि या जागतिक उद्दिष्टापर्यंत पोहोचण्यासाठी इतर देशांना जी 20 सोबत सहभागी होण्याचे आवाहन केले आहे .
अबिदजान, कोटे डी'आयव्होर येथे 9 ते 20 मे 2022 या कालावधीत जगभरातील वाळवंटीकरणाच्या समस्येवर मात करण्यासाठीच्या संयुक्त राष्ट्र संघाच्या  परिषदेच्या 15 व्या सत्रात सरकार, खाजगी क्षेत्र, नागरी क्षेत्रातील कार्यकर्ते आणि इतर प्रमुख भागधारक एकत्र येतील.
दुष्काळ, जमीन पुनर्संवर्धित करणे सोबतच जमिनीचे हक्क, लिंगभाव समानता आणि युवकांचे सक्षमीकरण हे मुद्दे परिषदेच्या केन्द्रस्थानी आहेत.
संरक्षण मंत्रालय
हिंदी महासागर प्रदेशात भारतीय हवाई दल आणि अमेरिकी नौदल करणार युद्धसराव
नवी दिल्ली, 22 जून 2021
हिंदी महासागर प्रदेशातील  मित्र देशांच्या संरक्षण दलांबरोबर धोरणात्मक संपर्काचा भाग म्हणून, भारतीय हवाई दल 23 आणि 24 जून 21 रोजी रोनाल्ड रेगन कॅरियर स्ट्राइक ग्रुप  बरोबर होणाऱ्या युद्धसरावामध्ये अमेरिकन नौदलाबरोबर सहभागी होणार आहे. सीएसजी सध्या हिंद महासागर प्रदेशात  तैनात आहे.
दक्षिण एअर कमांडच्या एओआरमधील कवायतींमध्ये भारतीय हवाई दल चार ऑपरेशनल कमांडअंतर्गत तळांवरुन परिचालन करताना पहायला मिळणार असून त्यात जॅग्वार आणि सुखोई -30 एमकेआय लढाऊ विमाने , अवॅक्स प्रणाली असलेली विमाने, एईडब्ल्यू अँड सी ही आकाशात टेहळणी करणारी आणि इशारा देणारी रडारसज्ज विमाने आणि हवेतल्या हवेत इंधन भरणाऱ्या विमानांचा समावेश असेल. अमेरिकेच्या सीएसजीकडून एफ -18 लढाऊ विमाने आणि ई -2C हॉक आय एईडब्ल्यू अँड सी विमाने सहभागी होतील अशी अपेक्षा आहे. या कवायती तिरुवनंतपुरमच्या दक्षिणेला पश्चिम किनारपट्टीवर दोन दिवस होणार आहेत.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
पर्यटन मंत्रालय
केंद्रीय मंत्री श्रीपाद नाईक आणि मुख्यमंत्री डॉ प्रमोद सावंत यांच्या हस्ते तीर्थक्षेत्र मंगेशी येथे पर्यटन पायाभूत सुविधा विकास प्रकल्पाच्या पहिल्या टप्प्याचे लोकार्पण
केंद्रीय पर्यटन तसेच बंदरे, नौवहन आणि जलमार्ग राज्यमंत्री श्रीपाद नाईक यांच्या हस्ते आणि मुख्यमंत्री डॉ प्रमोद सावंत यांच्या उपस्थितीत मंगेशी, प्रियोळ येथील पर्यटन पायाभूत सुविधा विकास प्रकल्पाच्या पहिल्या टप्प्याचे आज लोकार्पण करण्यात आले. याप्रसंगी राज्याचे कला आणि संस्कृती मंत्री गोविंद गावडे यांची उपस्थिती होती.
याप्रंसगी बोलताना श्रीपाद नाईक म्हणाले, केंद्र सरकार ‘स्वदेश दर्शन योजना’, ‘तीर्थक्षेत्र कायाकल्प आणि अध्यात्म संवर्धन योजना ’ या योजनांच्या माध्यमातून राज्य सरकारला तीर्थक्षेत्र, ऐतिहासिक आणि प्रसिद्ध पर्यटन स्थळांच्या विकासासाठी मदत करत आहे. गोवा हे जागतिक दर्जाचे पर्यटन केंद्र आहे, त्यामुळे पर्यटन सुविधांचा विस्तार करण्यावर भर देण्यात आहे. राज्य सरकारच्या विभागांनी पर्यटन क्षेत्राशी निगडीत जास्तीत जास्त प्रस्ताव पाठवावे. राज्याच्या पर्यटनवृद्धीमुळे अर्थव्यवस्थेला चालना मिळेल, असे नाईक म्हणाले.
गोवा पर्यटन विकास महामंडळाने 21, 275 चौ.मी. जागेत पायाभूत सुविधा प्रकल्प हाती घेतला आहे. यात पहिल्या टप्प्यात 58 दुकानांसाठी जागा तसेच 75 कार, 75 दुचाकी, 70 मिनी बस, 40 बस यांच्या पार्किंगसाठी जागा. परिसरात महिला, पुरुष आणि दिव्यांग यांच्यासाठी शौचालय तसेच तीन मदर केअर रुम याठिकाणी बांधण्यात आल्या आहेत. विकास क्षेत्रात ड्रेनेज, फूटपाथ आणि रोषणाई यांचाही समावेश आहे. पायाभूत सुविधा प्रकल्पाचा पहिला टप्पा 6.25 कोटी रुपये खर्च करुन निर्माण करण्यात आला आहे.
मुख्यमंत्री डॉ प्रमोद सावंत यांनी याप्रसंगी गोवा पर्यटन विभागाचे पर्यटकांसाठी ऍप तयार केल्याबद्दल कौतुक केले. या ऍपमध्ये पर्यटकांना भेट देण्याची ठिकाणे, हॉटेल्स आणि रेस्तराँ तसेच आप्तकालीन दूरध्वनी क्रमांक उपलब्ध करुन देण्यात आले आहेत.
रेल्वे मंत्रालय
भारतीय रेल्वेकडून जागतिक पर्यावरण दिन साजरा
पर्यावरणीय मुद्द्यांवर जनजागृती करण्याच्या उद्देशाने दरवर्षी 5 जून हा दिवस जागतिक पर्यावरण दिन म्हणून साजरा केला जातो.
या विश्वामध्ये अब्जावधी आकाशगंगा आहेत आणि आपल्या आकाशगंगेत अब्जावधी ग्रह आहेत, पण पृथ्वी एकच आहे. त्यामुळे निसर्गाशी सलोखा राखत शाश्वत जीवन जगूया यावर भर देत या वर्षीच्या पर्यावरण दिनाच्या मोहिमेचे घोषवाक्य “Only One Earth” असे ठेवण्यात आले आहे.
दरवर्षी प्रमाणे, भारतीय रेल्वे या वर्षीच्या जागतिक पर्यावरण दिनाच्या संकल्पनेला अनुसरून आज 5 जून 2022 रोजी जागतिक पर्यावरण दिन योग्य आणि सुयोग्य पद्धतीने साजरा करत आहे.
रेल्वे हे सार्वजनिक वाहतुकीचे मोठे पर्यावरणपूरक साधन आहे. पर्यावरण संरक्षणासाठी, प्रदूषण/जीएचजी उत्सर्जन कमी करणे, संसाधने आणि ऊर्जा कार्यक्षमतेला चालना देणे आणि शाश्वततेत योगदान देणे याद्वारे पर्यावरण जपणारे उपक्रम रेल्वे सातत्याने राबवत आहे.
भारतीय रेल्वेला, बर्लिन येथे1 जून 2022 रोजी झालेल्या समारंभात, “शून्य -कार्बन तंत्रज्ञानाचा सर्वोत्कृष्ट वापर” या श्रेणीमध्ये, 25 KV AC कर्षण प्रणालीत थेट सौर ऊर्जा भरण्यासाठी यूआयसी आंतरराष्ट्रीय शाश्वत रेल्वे पुरस्काराने  सन्मानित करण्यात आले.
पंतप्रधान कार्यालय
पंतप्रधानांनी जम्मू आणि काश्मीरमधील दहशतवादी हल्ल्याचा कट उधळून लावल्याबद्दल सुरक्षा दलाचे आभार मानले
नवी दिल्ली , 20 नोव्हेंबर 2020
पंतप्रधान नरेंद्र मोदी यांनी जैश-ए-मोहम्मद जम्मू आणि काश्मीरमधील तळागाळातील लोकशाही प्रक्रियेवर लक्ष्य साधून केलेला दहशतवादी हल्ल्याचा कट उधळून लावल्याबद्दल सुरक्षादलाचे आभार मानले आहेत.
ट्वीट संदेशात पंतप्रधान म्हणाले, “पाकिस्तानस्थित दहशतावादी संघटना जैश-ए-मोहम्मदच्या चार दहशतवाद्यांना ठार केले, दहशतवाद्यांकडे मोठ्या प्रमाणात शस्त्रसाठा आणि स्फोटके होते यातून त्यांची घातपाताची मोठी कारवाई करण्याचा उद्देश होता, त्यांचे प्रयत्न उधळून लावले”.
पंतप्रधान मोदी पुढे म्हणाले
“आपल्या सुरक्षा दलांनी पुन्हा एकदा शौर्य आणि व्यावसायिकतेचे प्रदर्शन केले आहे. त्यांच्या सतर्कतेबद्दल धन्यवाद, जम्मू-काश्मीरमधील तळागाळातील लोकशाही प्रक्रियेला लक्ष्य करण्याच्या अतिशय वाईट कटाला त्यांनी पराभूत केले.”
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जागतिक कुस्ती अजिंक्यपद स्पर्धेत पदके जिंकल्याबद्दल पंतप्रधान नरेंद्र मोदी यांनी केले, अंशू मलिक आणि सरिता मोरचे अभिनंदन
जागतिक कुस्ती अजिंक्यपद स्पर्धा 2021 मध्ये, रौप्य पदक जिंकणारी अंशू मलिक आणि कांस्य पदक जिंकणाऱ्या सरिता मोर या खेळाडूंचे पंतप्रधान नरेंद्र मोदी यांनी अभिनंदन केले आहे.
“जागतिक कुस्ती अजिंक्यपद स्पर्धा 2021 मध्ये रौप्यपदक जिंकणारी@OLyAnshu आणि कांस्यपदक पटकावणारी @saritamor3 या दोघींचेही अभिनंदन! त्यांच्या भविष्यातील वाटचालीसाठी त्यांना खूप खूप शुभेच्छा !” असं पंतप्रधानांनी आपल्या ट्वीटमध्ये म्हटलं आहे.
अर्थ मंत्रालय
आयकर विभागाचे तामिळनाडू येथे छापे
आयकर विभागाने दिनांक 040.3.2021 रोजी छापे मारले ,ज्यात चेन्नईतील दोन कंपन्यांचा समावेश आहे, त्यातील एक तामिळनाडू येथील आघाडीची सराफ पेढी आहे तर दुसरी दक्षिण भारतातील मोठी दागिन्यांची किरकोळ विक्री करणारी कंपनी आहे. ही शोध मोहीम चेन्नई, मुंबई, कोईमतूर, मदुराई, त्रिची,त्रिसूर,नेल्लोर,जयपूर आणि इंदोर अश 27 ठिकाणी जाऊन घेतली गेली.
सराफी पेढीवर घातलेल्या शोधमोहीमेत खात्यांशिवाय रोख विक्री, त्यांच्या शाखांतून बोगस रोख जमा ,आगाऊ विक्रीच्या नावावर बनावट खात्यांतून रक्कम जमा , नोटबंदीच्या काळातील अज्ञात खात्यांत रक्कम जमा, फुटकळ ठेवीदारांकडून आलेली बोगस येणी,आणि न सांगता येणारे वेगवेगळे शेअर्स याचे पुरावे आढळून आले.
किरकोळ विक्रेत्याच्या जागेत सापडलेल्या पुराव्यावरून असे दिसून आले, की करदात्यांनी स्थानिक वित्तपुरवठादारां कडून रोख रकमेची कर्जे घेतली बांधकाम व्यावसायिकांना रोख रकमेत कर्ज दिले आणि बांधकाम क्षेत्रात रोख रकमेत गुंतवणूक केली ,बेहिशेबी सोने खरेदी केली ,चुकीच्या कर्जावर हक्क सांगितला, जुन्या सोन्याचे सोन्याच्या दागिन्यांत रुपांतर केले आदि गोष्टी केल्या आहेत.
आतापर्यंत या शोधमोहीमेत 1,000 कोटी रुपयांची बेहिशेबी प्राप्ती झालेली आढळून आली आहे. तसेच आत्तापर्यंत बेहिशेबी 1.2 कोटी रुपये रोख जप्त करण्यात आले आहेत.
याप्रकरणी पुढील तपास सुरू आहे.
संरक्षण मंत्रालय
अजय भट्ट यांनी संरक्षण राज्यमंत्री म्हणून कार्यभार स्वीकारला
अजय भट्ट यांनी 08 जुलै 2021 रोजी संरक्षण राज्यमंत्री म्हणून कार्यभार स्वीकारला. कार्यभार स्वीकारल्यानंतर त्यांनी संरक्षण मंत्री राजनाथ सिंह यांची साऊथ ब्लॉकमधील त्यांच्या कार्यालयात भेट घेतली. संरक्षण सचिव डॉ. अजय कुमार आणि संरक्षण मंत्रालयाच्या अन्य वरिष्ठ अधिकाऱ्यांनी अजय भट्ट यांचे कार्यालयात स्वागत केले. एका ट्विटमध्ये अजय भट्ट यांनी ही जबाबदारी दिल्याबद्दल पंतप्रधान नरेंद्र मोदी यांचे आभार मानले आणि एकविसाव्या शतकातील ‘आत्मनिर्भर भारत’ निर्माण करण्यासाठी प्रयत्नांची शिकस्त करू असे म्हटले आहे.
अजय भट्ट उत्तराखंडमधील नैनीताल-उधमसिंह नगर मतदार संघातले खासदार आहेत. ते संरक्षणविषयक स्थायी समिती, आरोग्य आणि कुटुंब कल्याण मंत्रालयाची सल्लागार समिती, गौण कायदे समिती; वैयक्तिक डेटा संरक्षण विधेयक 2019 संबंधी संयुक्त समिती आणि अनुमान समितीचे सदस्य आहेत; यापूर्वी त्यांनी उत्तराखंड सरकारमध्ये कॅबिनेट मंत्री म्हणून काम करताना संसदीय कामकाज, आरोग्य आणि आपत्ती व्यवस्थापन खात्याचा कारभार पाहिला होता. ते उत्तराखंड विधानसभेत विरोधी पक्षनेते देखील होते.
संरक्षण मंत्रालय
संरक्षण उपकरण चाचण्यांसाठी 400 कोटी रुपयांच्या पायाभूत सुविधा स्थापना योजनेला राजनाथ सिंह यांनी दिली मान्यता
नवी दिल्ली, 15 मे 2020
देशांतर्गत संरक्षण आणि एरोस्पेस उत्पादनाला चालना मिळावी म्हणून या क्षेत्रासाठी अत्याधुनिक चाचणी विषयक पायाभूत सुविधा निर्माण करण्यासाठी संरक्षण मंत्री राजनाथ सिंह यांनी 400 कोटी रुपये खर्चाच्या पायाभूत सुविधा योजनेला  मंजुरी दिली आहे. ही योजना पाच वर्षांच्या कालावधीसाठी चालविली जाईल आणि खाजगी उद्योगांच्या भागीदारीतून सहा ते आठ नवीन चांचणी सुविधा सुरू करण्याची योजना आखली जाईल. याद्वारे स्वदेशी संरक्षण उत्पादनास मदत मिळून परिणामी लष्करी उपकरणांची आयात कमी होईल आणि देश स्वावलंबी बनण्यात मदत होईल.
या योजनेंतर्गत प्रकल्पांना ‘अनुदान-मदत’ या स्वरूपात 75 टक्के पर्यंत शासकीय निधी पुरविला जाईल. प्रकल्प खर्चाच्या उर्वरित 25 टक्के खर्च विशेष प्रयोजन व्यवस्थेद्वारे  करावा लागेल, ज्यात भारतीय खाजगी संस्था आणि राज्य सरकारे सहभागी असतील. या योजनेतील एसपीव्हीतील सहभागी कंपन्या अधिनियम 2013 अंतर्गत नोंदणीकृत असतील आणि वापरकर्त्यांकडून शुल्काची रक्कम आकारून स्वयंचलित पद्धतीने या योजनेंतर्गत सर्व व्यवहार व देखरेख संभाळला जाईल. चांचणी केलेली उपकरणे / प्रणाली योग्य मानकानुसार प्रमाणित केली जातील.
दोन संरक्षण औद्योगिक कॉरिडोर  मध्ये बहुतेक चांचण्या सुविधा उपलब्ध होणे अपेक्षित आहे, परंतु ही योजना केवळ डीआयसीमध्ये चांचणी सुविधा स्थापित करण्यापुरती मर्यादित नाही.
संरक्षण चांचणी पायाभूत सुविधा योजनेची मार्गदर्शक तत्त्वे संरक्षण मंत्रालय / संरक्षण उत्पादन विभाग आणि गुणवत्ता आश्वासन महासंचालनालयाच्या संकेतस्थळावर अपलोड केलेली आहेत. ती पुढील लिंकवर पाहू शकता.
https://ddpmod.gov.in/sites/default/files/pdfupload/DTIS%20Guidelines.pdf
G.Chippalkatti/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 191
संरक्षण मंत्रालय
मुंबईत 'ए रन फॉर फन' - मिनी मॅरेथॉनचे आयोजन
सुवर्ण विजय वर्षानिमित्त मिनी मॅरेथॉन
मुंबई, 22 ऑगस्ट 2021
मुंबईतल्या कुलाबा येथे 'विजय मशालीच्या' आगमनापूर्व कार्यक्रम म्हणून भारतीय सशस्त्र दलांनी आज, 'रन फॉर फन' ही मिनी मॅरेथॉन आयोजित केली होती. 1971च्या भारत-पाकिस्तान युद्धात पाकिस्तानवर भारतीय सशस्त्र दलांनी मिळवलेल्या शानदार विजयाच्या सुवर्णमहोत्सवी वर्षाच्या उत्सवाच्या निमित्ताने दिल्लीत 'विजय मशाल' प्रज्ज्वलित करण्यात आली आहे. सप्टेंबरच्या पहिल्या आठवड्यात ती मुंबईत पोहोचेल.
भारतीय सशस्त्र दलांकडून वर्षभर चालणाऱ्या समारंभाविषयी नागरिकांमध्ये सदिच्छा वृद्धिंगत करण्यासाठी आणि जागरूकता निर्माण करण्यासाठी 'रन फॉर फन'चे आयोजन करण्यात आले होते. या कार्यक्रमात सैनिक, त्यांचे कुटुंब आणि एनसीसी कॅडेट्ससह 400 हून अधिक जण सहभागी झाले होते.
कुलाबा मिलिटरी स्टेशन येथे मॅरेथॉनला झेंडा दाखवण्यात आला. या कार्यक्रमाच्या अध्यक्षस्थानी लेफ्टनंट जनरल एसके प्रशार, एव्हीएसएम, व्हीएसएम, जनरल ऑफिसर कमांडिंग महाराष्ट्र, गुजरात आणि गोवा क्षेत्र हे होते. मिनी मॅरेथॉन सकाळी लवकर नरीमन पॉईंटपासून 10 किलोमीटरहून अधिक अंतराएवढी आयोजित करण्यात आली होती.
S.Thakur/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
शिक्षण मंत्रालय
परीक्षा पे चर्चा 2022 च्या 5 व्या आवृत्तीत सहभागी होण्यासाठी नोंदणी करण्याची मुदत तारीख 3 फेब्रुवारी 2022 पर्यंत वाढवण्यात आली आहे
नवी दिल्ली, 28 जानेवारी 2022
परीक्षा पे चर्चाच्या 5 व्या आवृत्तीत सहभागी होण्याची शेवटची तारीख 3 फेब्रुवारी 2022 पर्यंत वाढवण्यात आली आहे. पंतप्रधान नरेंद्र मोदी एका अनोख्या संवादात्मक कार्यक्रमातून - परीक्षा पे चर्चा ज्यामध्ये देशातील आणि परदेशातील विद्यार्थी, पालक, शिक्षक जीवन एक उत्सव म्हणून साजरे करण्यासाठी परीक्षेच्या तणावावर मात करण्याबाबत चर्चा करण्यासाठी त्यांच्याशी संवाद साधतील.
या कार्यक्रमाचे स्वरूप 2021 प्रमाणे ऑनलाइन पद्धतीने प्रस्तावित आहे. इयत्ता 9 ते 12 पर्यंतचे शालेय विद्यार्थी, शिक्षक आणि पालक यांची निवड ऑनलाइन स्पर्धेद्वारे केली जाईल. https://innovateindia.mygov.in/ppc-2022/ वर नोंदणी 28 डिसेंबर 2021 ते 3 फेब्रुवारी 2022 दरम्यान सुरु आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते 2,444 कोटी रुपयांच्या 7 राष्ट्रीय महामार्ग प्रकल्पांचे आणि मध्य प्रदेशातील रेवा इथे 1600 कोटी रुपयांच्या 2.28 किलोमीटर लांबीच्या सहा पदरी दुहेरी बोगद्याचे उद्घाटन
केंद्रीय रस्ते वाहतूक आणि महामार्ग मंत्री नितीन गडकरी यांनी आज मध्य प्रदेशातील रेवा येथे एकूण 204 किमी लांबीच्या 2,444 कोटी रुपयांच्या 7 राष्ट्रीय महामार्ग प्रकल्पांचे उद्घाटन केले.
यावेळी उपस्थितांना संबोधित करताना गडकरी म्हणाले, चुरहाट बोगदा आणि बायपासच्या बांधकामामुळे रेवा ते सिधी दरम्यानचे अंतर 7 किलोमीटरने कमी झाले आहे. आता अडीच तासांऐवजी आपण हे अंतर 45 मिनिटांत पार करू शकतो.
देवतलाब-नायगढ़ी रस्त्याच्या बांधकामामुळे रेवा जिल्ह्याचा प्रयागराज आणि वाराणसीशी संपर्क प्रस्थापित होईल.
यावेळी गडकरी यांनी रेवा-सिधी रस्त्याचे चौपदरीकरणाला मंजूरी देत रुंदीकरणाची घोषणा केली.
यानंतर नितीन गडकरी यांनी आज मध्य प्रदेशातील रेवा येथे 2.28 किमी लांबीच्या मध्य प्रदेशातील पहिल्या 1600 कोटी रुपयांच्या सहा पदरी दुहेरी बोगद्याचे आणि 13 किमी चौपदरी बायपासचे उद्घाटन केले.
ऊर्जा मंत्रालय
वीज वितरण क्षेत्राला आधुनिक तंत्रज्ञानाची क्षमता प्रदान करण्याच्या हेतूने केंद्रीय उर्जा मंत्र्यांनी पॉवरथॉन-2022 स्पर्धेची केली सुरुवात
नवी दिल्ली, 7 फेब्रुवारी 2022
केंद्रीय उर्जा आणि नवीन तसेच नूतनीकरणीय उर्जा मंत्री आर.के.सिंग यांनी आज आभासी पद्धतीने उर्जा वितरण क्षेत्रासाठीच्या आरडीएसएस अर्थात सुधारित वितरण क्षेत्र योजनेअंतर्गत पॉवरथॉन-2022 नामक हॅकेथॉन स्पर्धेची सुरुवात केली. वीज वितरण क्षेत्रातील गुंतागुंत सोडविण्यासाठी आणि उत्तम दर्जाच्या तसेच विश्वसनीय वीज पुरवठ्याची सुनिश्चिती करण्यासाठी तंत्रज्ञानावर आधारित उपाययोजना शोधण्यासाठी या स्पर्धेचे आयोजन करण्यात आले आहे.
याप्रसंगी केलेल्या बीजभाषणात केंद्रीय मंत्री आर.के.सिंग म्हणाले की उर्जा क्षेत्राला अशा कार्यक्रमाची अत्यंत गरज होती. या उपक्रमासाठी एक स्थायी स्वरुपाची आधिकारिक समिती नेमण्यात येईल आणि अशा प्रकारचे नाविन्यपूर्ण संशोधन सतत सुरु राहील अशा पद्धतीने ही योजना राबविण्यात येईल. सद्यस्थितीत निर्माण होणाऱ्या समस्या सोडविण्यासाठीच नव्हे तर विश्वसनीय पद्धतीच्या वीज पुरवठ्यासाठी नव्या कल्पना आणि इतर समस्यांवरील उपाययोजना शोधण्यासाठीदेखील पुढे येण्याचे आवाहन करत केंद्रीय मंत्र्यांनी तंत्रज्ञान क्षेत्रातील जाणकारांना प्रोत्साहित केले. या स्पर्धेत निवडल्या जाणाऱ्या नव्या कल्पना आणि संकल्पना यांना परवाने प्रदान करण्यात येतील आणि त्यांच्या नमुन्याबरहुकूम प्रत्यक्षात संकल्पना विकसनासाठी मदत केली जाईल.
आरईसी अर्थात ग्रामीण वीजपुरवठा महामंडळ आणि मुंबईची प्रमुख तंत्रज्ञानविषयक संस्था असलेल्या भारतीय तंत्रज्ञान संस्थेची एसआयएनई अर्थात नाविन्यपूर्ण संशोधन आणि उद्योजकता विषयक संस्था यांनी संयुक्त विद्यमाने आज पॉवरथॉन-2022 या हॅकेथॉन स्पर्धेची घोषणा करण्यात आली. यामध्ये तंत्रज्ञानविषयक उपायांचे पुरवठादार, स्टार्टअप्स, शैक्षणिक संस्था, संशोधनाशी संबंधित संस्था, विविध साधनांचे निर्माते, राज्यांतील वीज क्षेत्राशी संबंधित संस्था तसेच उर्जा क्षेत्राशी संबंधित असलेल्या इतर राज्ये आणि केंद्र सरकारच्या संस्था यांना वीज वितरण क्षेत्रात सध्या अस्तित्वात असणाऱ्या समस्या तसेच आव्हाने यांच्याबाबत माहिती दिली जाईल आणि त्या सर्वांना या स्पर्धेत सहभागी होऊन वीज वितरण क्षेत्रातील गुंतागुंतीच्या समस्या सोडविण्यासाठी त्यांच्याकडील तंत्रज्ञानावर आधारित उपाययोजना सादर करण्यासाठी आमंत्रित करण्यात येईल.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
संरक्षण मंत्रालय
"सहयोगी भागीदारीसाठी भारतीय संरक्षण उद्योगाची जागतिक व्याप्ती" या विषयावर भारत आणि मलेशिया दरम्यान वेबिनार
"सहयोगी भागीदारीसाठी भारतीय संरक्षण उद्योगाची जागतिक व्याप्ती" या विषयावर भारत आणि मलेशिया दरम्यान 17 ऑगस्ट 2021 रोजी वेबिनार आणि प्रदर्शनाचे आयोजन करण्यात आले होते. संरक्षण मंत्रालयाच्या , सरंक्षण उत्पादन विभागाने सोसायटी ऑफ इंडीयन डिफेन्स मॅन्युफॅक्चरर्सच्या  माध्यमातून याचे आयोजन केले होते. आपल्या संरक्षण निर्यातीला चालना मिळावी, निर्यातीचे 2025 पर्यंत ठेवलेले 5 अब्ज अमेरीकी डॉलर्सचे लक्ष्य साध्य करावे यासाठी परदेशी देशांबरोबर सुरु असलेल्या वेबिनार मालिकेचा हा एक भाग होता.
संरक्षण मंत्रालयाच्या संरक्षण उत्पादन उद्योग विभागाचे  संयुक्त सचिव श्री अनुराग वाजपेयी यांच्यासह उभय देशांचे वरिष्ठ अधिकारी वेबिनारमधे सहभागी झाले. भारताची सरंक्षण उत्पादने जागतिक दर्जाची आणि अतिशय किफायतशीर असल्याचे संयुक्त सचिवांनी आपल्या भाषणात अधोरेखित केले. भारतात जागतिक दर्जाच्या सार्वजनिक आणि खाजगी जहाजबांधणी कंपन्यांसह सशक्त जहाजबांधणी व्यवस्था असल्याचेही ते म्हणाले.
भारत, विमानवाहू युद्धनौकांच्या देखभाल, दुरुस्ती आणि समग्र कामकाजाचे केन्द्र म्हणून स्थान निर्माण करत आहे. या क्षेत्रात उभय देश सहयोगी होऊ शकतात यावर त्यांनी भर दिला.
वेबिवार दरम्यान सीआयडीएम-केपीएमजी ने तयार केलेल्या ज्ञानप्रबंधाचे प्रकाशनही झाले.
भारत इलेक्ट्रॉनिक्स लिमिटेड, हिंदुस्तान एरोनॉटिक्स लिमिटेड, गार्डन रीच शिपबिल्डर्स अँड इंजिनियर्स, एल अँड टी डिफेन्स आणि भारत फोर्ज लिमिटेड यासह नऊ भारतीय कंपन्यांन सादरीकरणे दिली. मलेशिया तर्फे, एरोस्पेस टेक्नॉलॉजी सिस्टम्स कॉर्पोरेशन, एएमपी कॉर्पोरेशन, डेफ्टेक मानवरहित सिस्टम्स आणि इनोपेक एसडीएन बीएचडी यांनी कंपनीचे सादरीकरण केले.
वेबिनारमधे 150 पेक्षा अधिक प्रतिनिधी सहभागी झाले तर 100 पेक्षा अधिक आभासी स्टॉल्स प्रदर्शनात होते.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना 193 कोटी 53 लाखांहून अधिक लस-मात्रा केल्या उपलब्ध
राज्ये आणि केंद्रशासित प्रदेशांकडे अद्याप 16 कोटी 46 लाखांहून अधिक न वापरलेल्या उपयुक्त लस-मात्रा शिल्लक
नवी दिल्ली, 23 मे 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
16,46,70,800
केंद्र सरकारने आतापर्यंत लसींच्या 193 कोटी 53 लाखांहून अधिक  मात्रा राज्ये/केंद्रशासित प्रदेशांना  आणि राज्याद्वारे थेट खरेदी प्रक्रियेच्या माध्यमातून उपलब्ध करून दिल्या आहेत.
न वापरलेल्या 16 कोटी 46 लाख  उपयुक्त मात्रा राज्ये आणि केन्द्रशासित प्रदेशांकडे अद्याप शिल्लक आहेत.
JPS/ R Agashe /PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134